Dembava
Dembava on küla Leedus Panevėžysi rajoonis Velžiai vallas Nevėžysi jõe kaldal Panevėžysi linna naabruses. Dembava on rajooni rahvarikkaim asula. Külas on põhikool, kultuurimaja ja raamatukogu. Dembava sai alguse XVIII sajandil karjamõisana. Esimese maailmasõja ajal tekkis selle juurde sõjaväekalmistu. Peale Teist maailmasõda tegutsesid Dembava ümbruses Leedu metsavennad. Nõukogude ajal oli see kohaliku sovhoosi keskasulaks.